**Suzuki Connect
Personvernerklæring**

Denne Personvernerklæringen ("**Personvernerklæringen**") beskriver hvordan Suzuki Motor Corporation og Magyar Suzuki Corporation Ltd. ("**vi**", "**oss**" og "**vår**"**)**, samler inn og behandler dine personopplysninger gjennom din bruk av Suzukis Connect-tjenester. Dette inkluderer din bruk av Suzuki Connect mobilapplikasjon («**Appen**»), ditt registrerte Suzuki-kjøretøy (det «**Registrerte kjøretøyet**») og eventuelle andre tilhørende tjenester levert gjennom Suzuki Connect (som samlet utgjør de "**Tilhørende tjenestene**"). I denne Personvernerklæringen, refererer "**du**" og "**din**" til en person som bruker eller får tilgang til de Tilhørende tjenestene.

Denne Personvernerklæringen gjelder innsamling av personopplysninger om en "**Bruker**" av de Tilhørende tjenestene. Brukeren, som er den primære brukeren som registrerer seg for bruk av Appen («**Primær bruker**»), kan også legge til en sekundær bruker («**Sekundær bruker**») til sin konto ved å følge instruksjonene i Appen. Den Primære brukeren kan begrense den Sekundære brukerens tillatelser i Appen. En Sekundær bruker vil bli ansett som en Bruker under denne Personvernerklæringen og vil derfor være underlagt bestemmelsene i Personvernerklæringen som om han/hun er en Bruker.

Vær imidlertid oppmerksom på at selv om en Bruker leier ut sitt Registrerte kjøretøy til en annen person, vil vi fortsette å samle inn personopplysninger, inkludert lokasjonen til det Registrerte kjøretøyet, for å kunne levere de Tilhørende tjenestene. Dersom en Bruker leier ut sitt Registrerte kjøretøy til en annen person, må Brukeren dele denne Personvernerklæringen med dem slik at denne personen kan forstå behandlingen av sine personopplysninger i forbindelse med de Tilhørende tjenestene.

Denne Personvernerklæringen beskriver også hvordan vi bruker og beskytter dine personopplysninger, dine rettigheter relatert til personopplysningene, og hvem vi deler opplysningene med. Suzuki Motor Corporation og Magyar Suzuki Corporation Ltd. fungerer som uavhengige behandlingsansvarlige for dine personopplysninger. Vennligst se punkt 8 nedenfor for mer informasjon om hvordan du kan kontakte oss.

1. **Hvilke typer personopplysninger kan vi ha om deg?**
	1. Med personopplysninger menes all informasjon som kan brukes til å identifisere deg. Vi samler inn disse personopplysningene fra en rekke kilder, inkludert personopplysningene du gir oss direkte, og personopplysningene vi samler inn om deg fra tredjeparter.
	2. Vi kan være forpliktet til å samle inn visse personopplysninger om deg som følge av rettslige krav, eller som følge av et kontraktsforhold vi har med deg. Unnlatelse av å oppgi slik informasjon kan forhindre eller forsinke oppfyllelsen av disse forpliktelsene.
		1. **Personopplysninger du gir til oss, og personopplysninger som samles inn fra andre kilder**
	3. Vi samler inn personopplysningene dine når du gir dem direkte til oss, og gjennom andre tredjepartskilder. Dette inkluderer direkte identifikatorer som navn og kontaktinformasjon, men også indirekte identifikatorer slik som data vi kan samle inn fra den elektroniske enheten og/eller det Registrerte kjøretøyet du bruker for å få tilgang til de Tilhørende tjenestene. For eksempel vil vi behandle personopplysningene du oppgir når du registrerer en Suzuki Connect-konto via Appen. Dette kan også omfatte innsamling av personopplysninger gjennom din bruk av de Tilhørende tjenestene, for eksempel posisjonsdata og kjørehistorikk.
	4. Vi vil også samle inn personopplysninger om deg fra andre kilder, for eksempel fra forhandleren der du kjøpte ditt Registrerte kjøretøy, eller fra andre distributører eller tredjeparts tjenesteleverandører.
		1. **Typer personopplysninger vi samler inn**
	5. Kategoriene av personopplysninger vi behandler om deg kan omfatte alle kategorier av personopplysninger som du oppgir til oss direkte gjennom din bruk av de Tilhørende tjenestene, eller som vi samler inn fra deg eller fra tredjeparter som beskrevet i denne Personvernerklæringen. Eksempler på personopplysninger vi kan behandle om deg er:
		* 1. **Personlige opplysninger og kontaktinformasjon** – for eksempel e-postadresse, postadresse, telefonnummer og nasjonalitet.
			2. **Enhets- og elektronisk informasjon** – for eksempel IP-adressen til smarttelefonen din som bruker Appen, enhetstypen, enhets-ID-en, OS-versjonen på enheten din og GPS-informasjonen til det Registrerte kjøretøyet.
			3. **Kjøretøyinformasjon** – for eksempel VIN-kode, kjøretøytype, registreringsnummer, innebygd diagnostisk informasjon og kjøredata, herunder akselerasjons/bremsevaner, kjørelengde, motorhastighet, kjøretøyhastighet og gjennomsnittlig drivstofføkonomi.
			4. **Informasjon om vedlikehold av kjøretøy –** for eksempel historikken for vedlikehold og utskifting av deler på ditt Registrerte kjøretøy.
			5. **Autentiseringsdetaljer** – for eksempel innloggingsinformasjonen som gir deg tilgang til kontoen din for bruk av de Tilhørende tjenestene, inkludert bruker-ID og passord.
			6. **Tjenesterelatert informasjon** – for eksempel informasjon om bruk av dine Tilhørende tjenester, avtaledato, fornyelse og oppsigelse av dine Tilhørende tjenester, din bruk av ditt Registrerte kjøretøy og informasjon om dine forespørsler og henvendelser.
2. **Hvordan vi bruker personopplysningene dine og grunnlaget for bruken**
	1. Vi behandler personopplysningene dine for følgende formål:
		1. For å kunne gi deg personlig tilpasning av de Tilhørende tjenestene, for eksempel for å varsle deg om visse funksjoner i det Registrerte kjøretøyet, slik som tidspunktet for regelmessige inspeksjoner;
		2. For å sikre at de Tilhørende tjenestene fungerer korrekt;
		3. For å håndtere dine henvendelser og forespørsler angående de Tilhørende tjenestene;
		4. For å autentisere dine personopplysninger slik at det er mulig for oss å bekrefte Suzuki Connect-kontoen din;
		5. For å overholde våre forpliktelser relatert til antihvitvasking og for å overholde relevante skatteforpliktelser og våre forpliktelser i henhold til EU-krav;
		6. Å samarbeide med regulatoriske myndigheter og rettshåndhevende organer der det er nødvendig;
		7. For å forstå hvordan du bruker de Tilhørende tjenestene og for å gjøre det mulig for oss å utlede kunnskap som gjør det mulig for oss å utvikle nye og forbedrede tjenester i fremtiden;
		8. Å utføre dataforskning og analyse for å forbedre Suzuki kjøretøy og tjenester, og å utvikle nye Suzuki kjøretøy og tjenester.
	2. Vi behandler personopplysningene dine på følgende behandlingsgrunnlag:
		1. For å oppfylle våre avtaleforpliktelser med deg;
		2. For å overholde våre rettslige forpliktelser;
		3. Basert på ditt uttrykkelige samtykke; og
		4. For å fremme våre berettigede interesser.
	3. Når vi baserer oss på våre berettigede interesser for å behandle dine personopplysninger, har vi foretatt en vurdering der vi har veid dine rettigheter mot våre for å sikre at vår interesse ikke overstyres av interessene du har i å beskytte dine personopplysninger. I dette tilfellet baserer vi oss på våre berettigede interesser for å forstå hvordan du bruker de Tilhørende tjenestene, for å gjøre det mulig for oss å levere tjenestene til deg på en tilfredsstillende måte, og for å kunne utlede kunnskap som gjør det mulig for oss å utvikle nye og forbedrede tjenester i fremtiden.
	4. Som beskrevet i punkt 2.2, kan vi innhente ditt samtykke til å samle inn og bruke visse typer personopplysninger når vi er pålagt å gjøre det ved lov (for eksempel i forbindelse med direkte markedsføring). Dersom vi har bedt om ditt samtykke til å behandle personopplysningene dine, kan du trekke tilbake samtykket ditt når som helst ved å endre innstillingene i Appen.
3. **Automatiserte beslutninger om deg**
	1. For øyeblikket utfører vi ingen automatiserte beslutninger om deg, men dersom vi begynner å utføre denne typen behandling i fremtiden, vil vi oppdatere denne Personvernerklæringen med relevant informasjon før slik behandling skjer.
4. **Under hvilke omstendigheter kan personopplysningene dine deles med andre?**
	1. Personopplysningene dine vil i hovedsak bli brukt av oss å levere deg våre Tilhørende tjenester, men vi kan også gjøre personopplysningene dine tilgjengelige for:
		1. **Tredjeparts serviceleverandører** som utfører tjenester på våre vegne, for eksempel IT-leverandører, skytjenesteleverandører, leverandører av kundestøtte, tredjeparts betalingsleverandører, markedsføringstjenester og andre leverandører av forretningsdriftstjenester. Vi kan for eksempel samarbeide med andre selskaper for å behandle sikre betalinger når du registrerer deg for de Tilhørende tjenestene, eller for å optimalisere tjenestene våre, sende markedsføring på e-post og analysere og lagre data.
		2. **Forhandlere og distributører** som selger våre produkter og leverer tjenester tilknyttet ditt Registrerte kjøretøy. Vi kan dele avtaleinformasjonen din og informasjon om feil ved ditt Registrerte kjøretøy med disse partene i forbindelse med levering av Tilhørende tjenester (f.eks. for periodisk vedlikehold, tilbakekalling eller inspeksjon og kontroll av kjøretøy).
		3. **Medlemmer av den utvidede Suzuki Motor Corporation-gruppen.**  Vi samarbeider tett med andre virksomheter og selskaper som inngår i familien vår. Vi kan for eksempel dele enkelte opplysninger om din bruk av det Registrerte kjøretøyet med andre selskaper i gruppen vår for interne rapporteringsformål.
		4. **Rettshåndhevende organer, domstoler, regulatorer, myndigheter eller andre tredjeparter.**  Vi kan dele dine personopplysninger med disse partene der vi mener det er nødvendig for å overholde en rettslig eller regulatorisk forpliktelse, eller på annen måte for å beskytte våre rettigheter eller rettighetene til en tredjepart.
		5. **Uavhengige reparatører.**  Vi kan dele informasjon om kjøretøyet og vedlikehold av kjøretøyet med uavhengige reparatører der det kreves i henhold til lov, slik at uavhengige reparatører kan foreta nødvendige reparasjoner på kjøretøyet ditt og for å overholde kravene angitt i EU-regelverket.
		6. **Andre parter i forbindelse med selskapstransaksjoner:**  Vi kan dele personopplysningene dine med en tredjepart som kjøper, eller som vi overfører til, alle eller i det vesentlige alle våre eiendeler og virksomheter, eller en del av virksomheten vår, for eksempel de Tilhørende tjenestene. Skulle et slikt salg eller overføring skje, vil vi foreta rimelige anstrengelser for å forsøke å sikre at enheten vi overfører personopplysningene dine til, bruker dem på en måte som er i samsvar med denne Personvernerklæringen.
	2. Fordi vi opererer som en del av en global virksomhet, kan mottakerne nevnt ovenfor være lokalisert utenfor den jurisdiksjonen du befinner deg i (eller der vi leverer tjenestene). Se avsnittet "Internasjonale overføringer" nedenfor for mer informasjon.
5. **Internasjonale overføringer**
	1. Fordi vi er en global virksomhet, kan det hende vi må overføre personopplysningene dine til land utenfor ditt bostedsland der vi eller tjenesteleverandørene våre har fasiliteter. Disse landene kan ha regelverk om databeskyttelse som avviker fra regelverket i ditt bostedsland, og det kan være at de ikke kan ikke tilby samme beskyttelsesnivå, eller ikke anses å gi et tilstrekkelig beskyttelsesnivå, slik som fastsatt i henhold til EU-regelverket eller norsk lov.
	2. I noen tilfeller kan informasjonen din overføres til, lagres og behandles i et land som ikke anses å sikre et tilstrekkelig beskyttelsesnivå for informasjon i henhold til gjeldende lover (for eksempel de i EU eller Norge). Når vi utfører slike overføringer, vil i samsvar med gjeldende lovgivning treffe egnede tiltak (slik som standard personvernbestemmelser) for å sikre at dine personopplysninger forblir beskyttet.
	3. Informasjon som ligger utenfor hjemlandet ditt, kan bli gjenstand for tilgang for landets myndigheter under en lovpålagt ordre.
	4. For mer informasjon om de egnede sikkerhetstiltakene som gjelder, vennligst kontakt oss gjennom informasjonen som er oppgitt i avsnittet "Kontakt oss" nedenfor.
6. **Datasikkerhet og -lagring**
	1. Vi iverksetter tekniske og organisatoriske tiltak for å sikre et sikkerhetsnivå som er tilpasset risikoen til de personopplysningene vi behandler. Disse tiltakene er rettet mot å sikre personopplysningenes løpende integritet og konfidensialitet. Vi evaluerer disse tiltakene regelmessig for å sikre behandlingens sikkerhet.
	2. Vi oppbevarer personopplysningene dine så lenge det er nødvendig for å oppfylle formålene for behandling som er angitt i disse retningslinjene. Når vårt forhold til deg er over, vil vi beholde personopplysningene dine i en periode som gjør det mulig for oss å:
* Opprettholde dokumentasjon for analyse- og/eller revisjonsformål
* Overholde gjeldende skatteforpliktelser
* Overholde rettslige krav til oppbevaring av dokumentasjon
* Forsvare eller fremsette eksisterende eller potensielle juridiske krav
* Håndtere eventuelle klager på tjenestene

For ytterligere informasjon om hvordan vi oppbevarer personopplysningene dine, og hvor lenge, kan du ta kontakt med oss via informasjonen i punkt 8 nedenfor.

* 1. Hvis det er noen personopplysninger som vi av tekniske årsaker ikke kan fullstendig slette fra systemene våre, vil vi iverksette egnede tiltak for å forhindre videre behandling eller bruk av disse personopplysningene.
1. **Dine rettigheter**
	1. Med hensyn til personopplysningene vi har om deg, har du rett til: informasjon om hva vi har samlet, å be oss om å slette denne informasjonen og å korrigere feil. Du kan også be om begrensning i behandlingen, protestere mot behandlingen, motta i alminnelig anvendt og maskinleselig format og å overføre til en tredjepart (også kjent som retten til dataportabilitet), sende inn en klage til en lokal databeskyttelsesmyndighet i forbindelse med vår behandling av personopplysningene, eller trekke tilbake samtykke som støtter bruk eller utlevering av dine personopplysninger.
	2. Vi oppfordrer deg til å kontakte oss for å oppdatere eller korrigere opplysningene dine dersom de endres, eller dersom personopplysningene vi har om deg er unøyaktige. Vi vil kontakte deg dersom vi trenger ytterligere opplysninger om deg for å imøtekomme dine forespørsler. Dersom du har spørsmål eller ønsker å gjøre en av dine rettigheter gjeldene, kan du ta kontakt med oss via informasjonen nedenfor.
2. **Kontakt oss**
	1. Som angitt ovenfor, opptrer Suzuki Motor Corporation og Magyar Suzuki Corporation Ltd. som uavhengige behandlingsansvarlige, og er ansvarlige for personopplysningene vi samler inn og behandler om deg med hensyn til de Tilhørende tjenestene.
	2. Suzuki Motor Corporation kan kontaktes på privacy-contact-jp@mail.connect.suzuki og har sin forretningsadresse på 300 Takatsuka-cho, Chuo-ku, Hamamatsu-shi, Shizuoka-ken, Japan.
	3. Magyar Suzuki Corporation Ltd. kan kontaktes på privacy-contact-eu@suzuki.hu og har sin forretningsadresse på 2500 Esztergom, Schweidel JOZSEF utca 52, Ungarn*.*
	4. Suzuki Motor Corporations' Data Protection Officer kan kontaktes på 300 Takatsuka-cho, Chuo-ku, Hamamatsu-shi, Shizuoka-ken, Japan og kontaktinformasjonen er dpo@hhq.suzuki.co.jp.
	5. Magyar Suzuki Corporation Ltd. sin Data Protection Officer kan kontaktes på 2500 Esztergom, Schweidel JOZSEF utca 52, Ungarn, eller via e-post på dpo@suzuki.hu (Mr. József KOCSIS).
	6. Vi er forpliktet til å samarbeide med deg for å få en rettferdig løsning på eventuelle klager eller bekymringer om personvern. Dersom du allikevel mener at vi ikke har vært i stand til å bistå med klagen eller bekymringen din, har du rett til å klage til din relevante tilsynsmyndighet.
	7. Kontaktinformasjonen ovenfor skal bare brukes for henvendelser som gjelder vår personvernpraksis og behandling av dine personopplysninger som nevnt i denne Personvernerklæringen. Dersom du har andre henvendelser og forespørsler, ber vi deg ta kontakt med våre distributører i ditt land. Kontaktinformasjon er tilgjengelig på denne lenken: (https://www.globalsuzuki.com/globallinks/). Vennligst merk at vi ikke vil besvare henvendelser og forespørsler rettet til kontaktinformasjonen ovenfor som ikke gjelder hvordan vi samler inn og behandler personopplysningene dine.
3. **Endringer i Personvernerklæringen**
	1. Du kan kopiere denne Personvernerklæringen. Vi kan endre eller oppdatere denne Personvernerklæringen fra tid til annen.
	2. Dersom vi endrer denne Personvernerklæringen, vil vi varsle deg om endringene. Når endringer i denne Personvernerklæringen vil få grunnleggende innvirkning på behandlingens art eller på annen måte ha en betydelig innvirkning på deg, vil vi gi deg tilstrekkelig forhåndsvarsel slik at du har mulighet gjøre dine rettigheter gjeldende (f.eks. å protestere mot behandlingen).
	3. Denne Personvernerklæringen er sist oppdatert: 01/03/2024